## Odluka o uvjetima pod kojima se smatra da je osiguranik uzdržavao člana obitelji i o uvjetima prestanka prava na mirovinu uslijed nastale promjene u imovnom stanju, odnosno prihodima, u godini 1993.

### NN 35/1993 (26.4.1993.), Odluka o uvjetima pod kojima se smatra da je osiguranik uzdržavao člana obitelji i o uvjetima prestanka prava na mirovinu uslijed nastale promjene u imovnom stanju, odnosno prihodima, u godini 1993.

# REPUBLIČKI FOND MIROVINSKOG I INVALIDSKOG OSIGURANJA INDIVIDUALNIH POLJOPRIVREDNIKA HRVATSKE

Na temelju članka 12. stavka 2. Zakona o mirovinskom i invalidskom osiguranju
individualnih poljoprivrednika ("Narodne novine", broj 26783,
49/83, 57/83, 47/86 i 40/90) i članka 6. točke 10. Statuta Republičkog
fonda mirovinskog i invalidskog osiguranja individualnih poljoprivrednika
Hrvatske ("Narodne novine", br. 58/90 i 21/92), Upravni odbor
Republičkog fonda mirovinskog i invalidskog osiguranja individualnih poljoprivrednika
Hrvatske, na sjednici održanoj 20. travnja 1993, donosi

## ODLUKU

### o uvjetima pod kojima se smatra da je osiguranik uzdržavao člana obitelji i o uvjetima prestanka prava na mirovinu uslijed nastale promjene u imovnom stanju, odnosno prihodima, u godini 1993.

1. U slučaju kada je stjecanje prava na obiteljsku mirovinu uvjetovano
uzdržavanjem, smatrat će se da je član obitelji uzdržavan:

- ako mu osnovica iz prihoda od poljoprivredne djelatnosti (katastarski
prihod) ne premašuje svotu od 2510.HRD godišnje;

- ako mu drugi stalni prihod ne premašuje svotu od 4533. - HRD mjesečno;

- ako član obitelji, osim katastarskog prihoda ima i druge prihode,
katastarski prihod dijeli se sa 25,10, a mjesečna svota svih ostalih prihoda
sa 45,33 pa ako zbroj obaju količnika ne premašuje 100, smatra se da član
obitelji nema vlastitih prihoda dovoljnih za uzdržavanje.

2. Dio katastarskog prihoda od vlastitog poljoprivrednog imanja koji
otpada na člana obitelji za kojega se utvrđuje pravo na obiteljsku mirovinu,
izračunava se tako da se dijeli na sve članove poljoprivrednog kućanstva
koji žive na tome poljoprivrednom kućanstvu.

3. Ako član obitelji, za kojega se utvrđuje pravo na obiteljsku mirovinu,
živi i ostvaruje prihode na drugom poljoprivrednom kućanstvu, u vlastiti
prihod toga člana obitelji od poljoprivredne djelatnosti uračunat će se
razmjerni dio katastarskog prihoda od toga poljoprivrednog kućanstva. Razmjerni
dio katastarskog prihoda, koji u smislu stavka 1. ove točke dolazi na člana
obitelji za kojega se određuje pravo na obiteljsku mirovinu, izračunava
se tako da se katastarski prihod njegova poljoprivrednog kućanstva podijeli
na sve članove toga poljoprivrednog kućanstva.

4. Smatrat će se da je osiguranik osiguravao sredstva za uždržavanje
člana obitelji koji je živio izvan njegova kućanstva ako mu je redovito
davao materijalna sredstva u prosječnoj vrijednosti od najmanje 5.441.-
HRD mjesečno, a drugi prihodi takvog člana obitelji ne premašuju visinu
prihoda iz točke 1. ove odluke.

5. Smatrat će se da uzdržavanje nije prekinuto ni za vrijeme dok je
osiguranik, od kojeg član obitelji izvodi svoje pravo na obiteljsku mirovinu,
bio privremeno spriječen da stvarno uzdržava člana obitelji, zbog objektivnih
okolnosti.

6. Ako kod korisnika obiteljske mirovine, kojemu je priznato pravo na
obiteljsku mirovinu na osnovi utvrđenog uzdržavanja u smislu ove odluke
naknadno nastanu promjene u imovnom stanju, zbog kojih vlastiti prihodi
premašuju svote određene ovom odlukom prestaje pravo na obiteljsku mirovinu
s prvim danom idućega mjeseca,nakon nastale promjene.

7. Ova odluka stupa na snagu osmoga dana nakon objave u "Narodnim
novinama", a primjenjivat će se od 1. siječnja 1993.

Klasa: 141-13/93-01/1397

Urbroj: 343-99-01/93-10

Zagreb, 20. travnja 1993.

Predsjednik Upravnog odbora Republičkog fonda

mirovinskog i invalidskog osiguranja individualnih poljoprivrednika
Hrvatske

**dr. Stjepan Blažinkov, v. r.**

Odluka, NN 35/1993-664